**Press release** 27. 10. 2022

# DACHSER rozširuje sieť pobočiek v Poľsku

**Začiatkom októbra otvoril poskytovateľ logistických služieb DACHSER novú pobočku v severopoľskom meste Toruň. Zariadenie spĺňa medzinárodné štandardy pre udržateľnú výstavbu a získalo certifikát BREEAM "Very Good".**

Hala má 2 500 metrov štvorcových a skladá sa z dvojpodlažnej kancelárskej budovy s rozlohou približne 482 metrov štvorcových, terminálu a skladu triedy A. Objekt je vybavený štrnástimi nakladacími rampami a vstupnou bránou. Pre zamestnancov je vyhradených 20 parkovacích miest k parkovaniu osobných áut. K dispozícii sú aj parkovacie miesta pre nákladné automobily a výmenné kontajnery. Pobočka má strategicky výhodnú polohu – je umiestnená vo východnej časti Torune, v blízkosti diaľnice A1 a dvoch vnútroštátnych diaľnic, čo umožňuje efektívnu vnútroštátnu a medzinárodnú dopravu.

*"Je to ďalší dôležitý krok v rozvoji spoločnosti a v posilňovaní našej siete,"* hovorí Michal Simkowski, generálny riaditeľ European Logistics Poland. *"Teší ma, že investíciou do novej pobočky DACHSER rozširujeme svoje pôsobenie v severnej časti Poľska. Podporíme tak existujúcu infraštruktúru, ktorú je potrebné vzhľadom na vysoký dopyt intenzívne rozširovať. Založenie pobočky v tejto časti krajiny zvýši plynulosť a efektivitu všetkých procesov dodávateľského reťazca na národnej aj medzinárodnej úrovni,"* hovorí Michal Simkowski, generálny riaditeľ European Logistics Poland.

**Riešenie pre životné prostredie**

Budova v Toruni bola postavená v súlade s najvyššími medzinárodnými štandardmi pre udržateľnú výstavbu. Okrem iného sa budova vyznačuje zníženou produkciou emisií CO2, šetrnou prevádzkou s ohľadom na životné prostredie a zameraním na pohodu zamestnancov. Budova získala certifikát BREEAM "very good", čo znamená, že z veľkej časti spĺňa požiadavky tohto validačného a certifikačného systému. Budova bola hodnotená okrem iného z hľadiska spotreby energie, energetickej účinnosti, emisií, výhodnosti umiestnenia a nakladania s odpadmi.

Riaditeľkou pobočky bude Marlena Dorniak, ktorá doteraz zastávala funkciu manažérky pre rozvoj obchodu v oblasti Torune a v kujavsko-pomorskom regióne a bola zodpovedná za rozvoj tímu, predaja a ponuky pre zákazníkov. Predajnú stratégiu realizuje už viac ako dva roky. Má 15 rokov skúseností v odbore logistiky.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk